# Minimax

### Pregled povezave

Povezava omogoča samodejno obdelavo računov iz Minimax nabiralnika. Typless avtomatsko prebere nove dokumente, prepozna račune, izvleče podatke in jih vrne v eSlog 2.0 formatu.

**Čas nastavitve**: približno 10-15 minut\
**Potrebno znanje**: dostop do Minimax profila in Typless nastavitev

#### Kako deluje povezava?

```
Minimax nabiralnik → Typless prebere dokumente (vsakih 5 min)
                   ↓
                   Prepozna račune in izvleče podatke
                   ↓
Minimax nabiralnik ← Vrne PDF + eSlog 2.0 (e-račun)
```

**Kaj Typless obdeluje:**

* Prejete račune (PDF in bitne slike)
* Dokumente v Minimax nabiralniku označene s tipom **Neznano** ali **Prejet račun**
* Več priponk v enem emailu (vsako posebej)

**Česar Typless NE obdeluje:**

* E-račune, ki jih že prejmete v nabiralnik
* Dokumente z več računi v eni datoteki (potrebna ročna obdelava)

#### Predpogoji

Pred začetkom preverite:

* [ ] Dostop do Minimax profila (Administrator uporabniškega računa)
* [ ] Administratorske pravice v Typless organizaciji
* [ ] Seznam Minimax organizacij, ki jih želite sinhronizirati

**Pomembno:** Nastavitev je potrebno opraviti samo z **enim** Typless uporabniškim računom (administratorjem). Ko bo povezava vzpostavljena, jo bodo lahko uporabljali vsi drugi uporabniki.
